"5.4.1 Diponagalo • Go tlhotlheletsa mongwe go reka sengwe kgotsa tirelo nngwe. • E nnye/ Khutshwane Sk pampiri ya A5 • E tshwanetse go nna le Setlhogo se se ngokang, tsekedi (slogan) le letshwaokgwebo (logo) • E tlhalose sebapatswa ka boripana • E ka nna le dintlha tsa pono. • E nne le tshedimosetso ya mmapatsi, aterese le mogala/ emaili/weposaete. • Tshedimosetso e rulaganngwe ka fa tlase ga ditlhogo kgotsa sekaditlhogo. • Go netefatsa bokao jo bo utlwalang sentle, ditemana di nne dikhutshwane. • Go kwalwe dipolelo tse di bonolo e bile di le dikhutshwane. • Ditshwantsho di dirisiwe di nyalelane le mafoko. • Moono: Puo ya pampitshana ya tshedimosetso e nne le dintlha ka segalo se se siameng. • Fa maikaelelo a pampitshana ya tshedimosetso e le go tlhotlheletsa mmuisi, a puo e e tlhagisang maikutlo e dirisiwe. • Tshedimosetso ya megala le leina la yo go ka ikgolaganngwang le ena e tlhagisiwe. (i) Sekao sa pampitshana ya tshedimosetso: KITSISO GO BAAGI BA MMASEPALA WA RAMOTSHERE MOILWA Baagi ba Karolo ya B ba itsisiwe ka diphetogo mo thulaganyong ya go tsaya matlakala mo tikologong ya bona go tloga ka 12 Lwetse 2027 go tsamaisana le thulaganyo e e fa tlase. Mmasepala ga a ne a tlhola a tsaya matlakala gangwe mo bekeng mo karolong e. Thulaganyo e ntšhwa ya go tsaya matlakala e eme jaana: Mosupulogo le Labone Go bona tshedimosetso e ntsi ikgolaganye le Mme Mathibela Makalela mo 018 642 5500 ka nako ya tiro. PALO YA KITSISO: 35/2027 5.4.2 Ditirwana 5.4.2.1 Thala pampitshana ya tshedimosetso e mo go yona o itseseng baagi ka dipheogo tsa go tsaya matlakala mo Ramotshere Moilwa. 5.4.2.2 Thala pampitshana ya tshedimose e mo go yona o itseseng baithuti ka ditlhopho tsa maloko a mokgatlho wa barutwana. 70"